Malawiër gevonnis na gastehuis-moorde - Maroela Media
Malawiër gevonnis na gastehuis-moorde
Brian en Tillie Pope. Foto: Verskaf
ŉ Malawiër is in die hooggeregshof in Harrismith gevonnis vir die moord op Brian Pope (62) en sy vrou Tillie (47) wat koelbloedig doodgeskiet is by ŉ gastehuis in dié Vrystaatse dorp.
Pharaoh Mohne (32) is tot twee keer lewenslange tronkstraf gevonnis vir die moorde. Hy is ook tot 15 jaar tronkstraf gevonnis op elk van die aanklagte van poging tot moord, vyf jaar tronkstraf vir ontvoering, drie jaar vir die besit van ŉ ongelisensieerde vuurwapen en ammunisie en agt jaar tronkstraf vir huisbraak en diefstal.
Die egpaar het in April verlede jaar saam met Brian se seun Warren, sy vrou Marlene, en hul twee kinders op die plaas Tweevley oorgebly vir die naweek. Pope is twee keer geskiet en Tillie drie keer. Die moordenaar is toe na Warren en Marlene se kamer waar hy Warren met ŉ tuinvurk aangeval het. Marlene is in die arm gesteek.
Die aanvaller het hierna vir Marlene en die twee kinders, toe een en vier jaar oud, in ŉ motor ingedwing. Hy het ŉ ent gery en toe weer stilgehou om glo nog mense op te laai. Marlene het haar kans gesien en agter die stuurwiel ingespring en weggejaag. ŉ Boer op een van die aangrensende plase het intussen by die gastehuis opgedaag na hy die geweerskote gehoor het en die moordenaar het gevlug.
Mohne is kort na die moorde in hegtenis geneem. Die saak is deur die Valke in die Vrystaat ondersoek. “Ek wil die lede wat direk en indirek by die ondersoek betrokke was, gelukwens met uitstekende speurwerk, asook die regbank wat ŉ duidelike boodskap aan misdadigers gestuur het dat misdaad nie betaal nie,” het lt.genl. Thabethe Mpembe, provinsiale polisiekommissaris, gesê.
Klik hier vir alle vorige berigte oor die saak.
Twee geskiet ná gemeenskappe bots
OB kry reddingsboei
sproetjies · 5 jare gelede
Stuur die buitelanders terug na hulle eie lande, hulle jaag net nonsense aan hier. Ons het genoeg werkloses wat soos valke sit en kyk waar hulle kan droogmaak, het nie nog van buite ook indringers nodig nie,